huwag kang mahapis diyan sa bilibid! ang pagdurusa mo'tanda ng iyong pagkamatapat na katulong! sa gaya mo, buhay man ay maipagkakatiwala!. ang kayamanan ko'manahin mong lahat!. at magdiwang ka ng boong galak. nilagot ang salita sa halakhak. nagpatuloy pa rin: ako si beteng! si silbestre santos! limang buhay ang aking inutang! apat ang inutas ko ng patalim at isa ang namatay sa takot sa aking ginawa! kay tomas ay ako ang pumatay! palayain ninyo siya! si simon ay kinasangkapan ko lamang sa pagpatay. si tomas ang unang tinampalasan ng marahas kong loob! kay artemyo, kay pastor, kay labadre, ay ako rin ang pumatay! si kapitang andoy man ay namatay sa pagkasindak sa sakuna! ano pa'dahil din sa akin! oo; inaamin kong limang buhay ang aking utang, kaya'ako na rin ang humanap ng katarungan!. at tinapos ang talumpati sa: pagibig! itangis mo ang mga sinawi ng iyong lakas at kapangyarihan!. alalahanin mo ang mga nalugmok dahil sa iyong kagandahan!.